paragraph_text: Zrinjski Mostar je športsko društvo iz Mostara, Bosna i Hercegovina. Društvo (njegov nogometni odjel) je utemeljeno 1905. godine. Tijekom razdoblja socijalističke Jugoslavije, društvo je bilo zabranjeno, a napokon, nakon 47 godina komunističke zabrane, svečano je 1992. u Međugorju formiranjem "Inicijativnog odbora za pripremu obnoviteljske skupštine" obnovljen i počeo je s radom i Hrvatski športski klub Zrinjski Mostar (nogometni odjel športskog društva Zrinjski). Klub čije se ime pola stoljeća nije smjelo ni spomenuti pod prijetnjom zatvora. Nakon obnove nogometnog odjela, počinje osnivanje klubova u ostalim sportovima. Športska obitelj Zrinjski danas se sastoji od 12 klubova. Nogometni, a ponekad i košarkaške i rukometne odjele športskog društva Zrinjski prate navijači Ultrasi.